सामग्री: उनके स्वास्थ्य की जाँच कर रहे चिकित्सकों का कहना है कि ममता बनर्जी को ऑक्सीजन दी जा रही है और हो सकता है कि उन्हें लाइफ़ सपोर्ट सिस्टम पर रखना पड़े.

पूर्व केंद्रीय मंत्री ममता बनर्जी पश्चिम बंगाल में सिंगूर में भूमि अधिग्रहण का विरोध करने के लिए पिछले 24 दिन से भूख हड़ताल पर हैं.

इस बीच बुधवार को भारतीय जनता पार्टी के अध्यक्ष राजनाथ सिंह ने ममता बनर्जी से मुलाक़ात की और उनका हालचाल पूछा.

उधर पश्चिम बंगाल के मुख्यमंत्री बुद्धदेव भट्टाचार्य ने कहा है कि सिंगूर में प्रस्तावित छोटी कारों के कारखाने की योजना को वापस नहीं लिया जाएगा.

मुख्यमंत्री ने टाटा समूह से कहा है कि वो ज़मीन को अपने अधिकार में लेकर परियोजना पर काम करना शुरू कर दें.

अनुरोध ठुकराया

पिछले दिनों प्रधानमंत्री मनमोहन सिंह ने ममता बनर्जी से भूख हड़ताल ख़त्म करने का अनुरोध किया था जिसे उन्होंने ठुकरा दिया था.

रविवार को संसदीय मामलों के मंत्री प्रियरंजन दासमुंशी ममता बनर्जी से मिले और प्रधानमंत्री मनमोहन सिंह की ओर से उन्हें एक पत्र भी सौंपा था.

इस पत्र में कहा गया था कि बातचीत के ज़रिए इस मुद्दे का सकारात्मक हल निकलेगा.

लेकिन ममता बनर्जी का कहना था कि इससे पहले पश्चिम बंगाल की मार्क्सवादी कम्युनिस्ट पार्टी सरकार को उन्हें आश्वासन देना होगा कि वह विवादित ज़मीन उसके मालिकों को लौटा देगी.

उन्होंने चेतावनी दी कि यदि ऐसा नहीं होता है तो वे न तो किसी बातचीत में भाग लेंगी और न ही अपनी भूख हड़ताल ख़त्म करेंगी.

इससे पहले पश्चिम बंगाल के राज्यपाल, मुख्यमंत्री और पूर्व प्रधानमंत्री वीपी सिंह भी ममता बनर्जी से भूख हड़ताल ख़त्म करने की अपील कर चुके हैं.

\nपिछली सामग्री को संक्षेप में निम्नानुसार किया जा सकता है:
सिंगूर में टाटा कंपनी के कारखाने के विरोध में भूख हड़ताल पर बैठी तृणमूल कांग्रेस नेता ममता बनर्जी का स्वास्थ्य बिगड़ता जा रहा है.